Gandasuli yaiku salah sawijining tanduran jamu ingkang kalebet keluwarga temu-temuan utawi Zingiberaceae. Tanduran iki hawujud rumpun sing rapet-rapet, duwuré 1,5 nganti 3 m, godhongé temèmplèk ana pelepah sik nyusun "pang semu" lan ora nyabang. Asal tanduran iki saka Himalaya terus ngetan nganti Taiwan; hananging saiki wis sumebar tekan endi-endi. Ing Jawa, tanduran iki ditandur nggo dijupuk rimpang karo kembange.

Kembang gandasuli warni pethak, metu saka pucuk uwit ; ambune wangi nyegrok kayadene mlathi. Kelopak kembangé ana loro, warni ijo awujud kerucut kaya kukusan. Mahkota kembang gandasuli cacahé papat, wujud kaya kupu-kupu lan nempel antara siji lan séjéné. Kembang gandasuli asring dipadhakaké karo kembang kumis kucing.

Nami-nama désa 
Aran gandasuli uga dinggo jeneng désa, yaiku

 Désa Gandasuli, Kecamatan Gondang, Kabupatèn Tulungagung.
 Désa Gandasuli, Kecamatan Pakuniran, Kabupatèn Prabalingga.
 Désa Gandasuli, Kecamatan Tawangmangu, Kabupatèn Karanganyar.
 Désa Gandasuli, Kecamatan Bulu, Kabupatèn Temanggung.
 Désa Gandasuli, Kecamatan Muntilan, Kabupatèn Magelang.
 Désa Gandasuli, Kecamatan Bobosari, Kabupatèn Purbalingga.
 Désa Gandasuli, Kecamatan Brebes, Kabupatèn Brebes.

Rujukan 

Wit-witan
Tetuwuhan
Tetuwuhan jamu lan bumbu
Kembang